OzLabs/hebrew-wiki-articles huggingface dataset:
מריה תרזה דה פיליפיס

דה פיליפיס במרוץ הגרנד פרי האיטלקי בספטמבר [[1958, במכונית מזראטי 250F]]
מריה תרזה דה פיליפיס (11 בנובמבר 1926 – 8 בינואר 2016) הייתה נהגת מרוצים איטלקית, והאישה הראשונה שהתחרתה במרוץ פורמולה 1. הופעת הבכורה שלה בפורמולה 1 הייתה ב-18 במאי 1958, אך היא השתתפה בחמישה מרוצי גרנד פרי בלבד. אף שקריירת המרוצים שלה בפורמולה 1 הייתה קצרה, היא זכורה כחלוצה בתחום הספורט המוטורי ולרשותה עומדים ניצחונות במרוצים בכלי רכב אחרים.

==ילדותה==
דה פיליפיס נולדה ב-11 בנובמבר 1926 בנאפולי שבאיטליה, הצעירה מבין חמישה ילדים של רוזן איטלקי ואם ספרדייה. אביה היה הבעלים של פאלאצו מריגליאנו, טירה מהמאה ה-16 בנאפולי ושל פאלאזו ביאנקו (הארמון הלבן) ליד קסרטה. בנערותה הייתה רוכבת סוסים וטניסאית נלהבת.

בגיל 22 החלה דה פיליפיס בקריירת המרוצים שלה. שניים מאחיה אמרו לה שהיא לא תוכל להתקדם, וניסו להכשיל אותה ולהמר שתהיה איטית. היא ניצחה במרוץ הראשון שלה, כשהיא נוהגת על פיאט 500 בנסיעה של 10 קילומטר בין סלרנו לקאווה דה טירני. היא המשיכה לנהוג באליפות איטליה לרכבי ספורט, וסיימה במקום השני בעונת 1954. מזראטי החתימה אותה כנהגת מותג כשראתה את הפוטנציאל שלה.

דה פיליפיס לקחה חלק באירועי מרוץ מוטוריים שונים, כולל מרוצי גבעות וסיבולת, לפני שניתנה לה הזדמנות לנהוג על פורמולה 1. היא סיימה במקום השני במרוץ מכוניות ספורט בגראנד פרי בנאפולי בשנת 1956, כשהיא נוהגת על מזארטי 200S.

==פורמולה 1==
מזראטי הייתה יצרנית שילדות פורמולה 1 מצליחה שהעמידה מספר צוותים מנצחים לתחרויות בשנות ה-50 של המאה ה-20. ב-1957 זכה חואן מנואל פנג'יו עם מזראטי 250F באליפותו החמישית והאחרונה. הקבוצה נסוגה רשמית מהספורט בסוף אותה השנה, אך רבים מהרכבים נותרו בסבב כשהם משמשים נהגים פרטיים. ב-18 במאי 1958 ניתנה לדה פיליפס הזדמנות להתמודד בגראנד פרי מונקו, בסיבוב השני של עונת פורמולה 1 עם אחד מהמזראטי 250F. מבין 31 המשתתפים רק מחצית השיגו את זמן הדירוג המינימלי, ודה פיליפס ביניהם, פיגרה ב-5.8 שניות. באותה השנה הורשו כלל הנהגים בגרנד פרי הבלגי להתחרות, ודה פיליפס עלתה להתחרות והגיעה למקום האחרון, כ-34 שניות אחרי טוני ברוקס. עקב פרשית נהגים רבים באותו המרוץ היא דורגה במיקום העשירי, והייתה האישה היחידה בין 82 נהגים.

במהלך הקריירה שלה היא השתתפה בחמישה מרוצי גרנד פרי, שבהם העפילה לשלושה מרוצים, אך לא הצליחה לזכות בניקוד בסבב האליפות. היא השתתפה גם בשני מרוצי גרנד פרי מחוץ לסבב, ובמרוץ סירקוזה באיטליה, היא הגיעה למקום החמישי.

==פרישה==
שנת 1958 הייתה שנה טרגית בה נהרגו מספר נהגי פורמולה 1 במהלך התחרויות. ב-1 במרץ 1959 נהרג גם ראש צוות פורשה, ז'אן בהרה. דה פיליפס שאמורה הייתה להתחרות באותה האירוע החליטה לעזוב את ענף הספורט לאחר כ-20 שנים של נהיגת מרוצים.

בסביבות שנת 1960 התחתנה עם הכימאי האוסטרי תיאודור חוסק והקימה משפחה. היא התרחקה מכל סוגי המרוצים המוטוריים עד שנת 1979 אז הצטרפה למועדון הבינלאומי של נהגי F1 לשעבר גרנד פרי, והמשיכה לתפקיד סגנית הנשיא בשנת 1997. היא הייתה גם חברה מייסדת במועדון מזראטי בשנת 2004, והייתה ליושבת הראש שלו.

ב-8 בינואר 2016 נפטרה דה פיליפס בגיל 89.

==קישורים חיצוניים==

* 

קטגוריה:נהגי פורמולה 1
קטגוריה:נהגי קבוצת מזארטי
קטגוריה:ספורטאיות איטלקיות
קטגוריה:נהגי מכוניות מרוץ איטלקים
קטגוריה:נהגות מכוניות מרוץ
קטגוריה:איטלקיות שנולדו ב-1926
קטגוריה:איטלקים שנולדו ב-1926
קטגוריה:נפטרות ב-2016
קטגוריה:איטלקים שנפטרו ב-2016
אמיר לזר

אמיר לזר (נולד בשנת 1973) הוא קצין צה"ל בדימוס בדרגת תת-אלוף שכיהן כראש להק האוויר במטה חיל האוויר הישראלי. מכהן כעוזר שר הביטחון להתגוננות וראש אגף אמצעים מיוחדים.

==ביוגרפיה==
לזר התגייס לצה"ל ב-1991 וסיים קורס טיס במגמת קרב ב-1993. הוא הדריך בבית הספר לטיסה והטיס מטוסי F-15 ו-F-16. פיקד על טייסת 105 (F-16D) בשנים 2010–2012 ועל טייסת 107 (F-16I) בשנים 2012–2014. לאחר מכן שירת בלהק מבצעי אוויר כראש ענף תקיפה עד 2015 וכמפקד יחידת השליטה והמבצעים עד 2017. ב-2017 מונה למפקד בסיס רמת דוד. ביולי 2020 מונה לראש להק האוויר. במאי 2022 פרש מצה"ל. ב-7 ביוני 2022 מונה לעוזר שר הביטחון להתגוננות.

== חיים אישיים והשכלה ==
לזר בעל תואר ראשון במשפטים ותואר שני במשפט עסקי מהמרכז הבינתחומי הרצליה. הוא בוגר לימודי אסטרטגית משאבים לאומית מהאוניברסיטה לביטחון לאומי בוושינגטון די. סי. נשוי ואב לשלושה.

==קישורים חיצוניים==

* 
* 

==הערות שוליים==

קטגוריה:תתי-אלופים בחיל האוויר
קטגוריה:מפקדי בסיס רמת דוד
קטגוריה:טייסי חיל האוויר הישראלי
קטגוריה:ראשי להק האוויר
קטגוריה:בוגרי המרכז הבינתחומי הרצליה
קטגוריה:בוגרי האוניברסיטה לביטחון לאומי
קטגוריה:ראשי האגף לאמצעים מיוחדים
קטגוריה:ישראלים שנולדו ב-1973
ברושים (ואן גוך)

ברושים (בצרפתית: Les Cyprès) הוא ציור בצבעי שמן של הצייר ההולנדי וינסנט ואן גוך, שנוצר בשנת 1889. ביצירה מתוארים שני עצי ברוש באזורי הכפר בצרפת. כיום, היצירה מוצגת במוזיאון המטרופוליטן לאמנות שבניו יורק.

היצירה נוצרה בעת שהייתו של ואן גוך במוסד לבריאות הנפש ע"ש סן-פול בסן רמי. על אף שהותו במוסד הותר לו להמשיך לצייר. שניים הנושאים שהעסיקו אותו היו עצי ברוש ואורן. הוא תיאר את עצי ברוש כ-"יפיפיים מבחינת קווים ופרופורציות, כמו אובליסק מצרי". התעניינותו של ואן גוך בעצי הברוש הובילה לכמה יצירות מלבד ברושים, כגון דרך ברושים וכוכב, שדה חיטה עם ברושים וליל כוכבים. ניתן לראות גם את הקווים המעוגלים המאפיינים לצייר וכן ירח במצב סהר. בשנת 1890, היצירה הוצגה במפגש של האמנים העצמאיים (Société des Artistes Indépendants) בפריז.

==קישורים חיצוניים==

== הערות שוליים ==

קטגוריה:ציורי שמן
קטגוריה:וינסנט ואן גוך: ציורים
קטגוריה:המוזיאון לאמנות מודרנית
קטגוריה:ברוש בתרבות
ג'יימס קרול בקוויט

ג'יימס קרול בקוויט, דיוקן עצמי, 1899
ג'יימס קרול בקוויט (באנגלית: James Carroll Beckwith; 23 בספטמבר 1852 – 24 באוקטובר 1917) היה צייר נוף, דיוקן וז'אנר אמריקאי, שסגנונו הנטורליסטי הביא להכרתו כדמות מכובדת באמנות האמריקאית.

== ביוגרפיה ==
קרול בקוויט, נולד בחניבעל, מיזורי ב-23 בספטמבר 1852, בנם של צ'ארלס ומליסה בקוויט. עם זאת, הוא גדל בשיקגו, שם לאביו הייתה מכולת סיטונאית. בשנת 1868, שהיה בן 16, הוא למד אמנות באקדמיה לעיצוב בשיקגו אצל וולטר שירלו עד שהשריפה הגדולה של 1871 הרסה הכל (כולל חלק ניכר ממרכז העיר). לאחר מכן הוא נסע לניו יורק ולמד באקדמיה הלאומית לעיצוב אצל למואל וילמרט ובהמשך נסע לפריז, ושם שהה מנובמבר 1873 עד 1878.
ג'יימס קרול בקוויט, דיוקן של מארק טוויין, 1890
בפריז הוא לקח קורסים לציור אצל אדולף איבון ולמד ציור אצל קרלוס דוראן שבשנת 1877 בחר בקרול בקוויט ובג'ון סינגר סרג'נט כדי לעזור לו בציור קיר בארמון לוקסמבורג. כשחזר לארצות הברית בשנת 1878, הוא הפך בהדרגה לדמות בולטת באמנות האמריקאית. כישרונותיו כצייר הבטיחו לו משרת הוראה בליגה לסטודנטים לאמנות בניו יורק, שם לימד בין השנים 1878 עד 1882 ובשנים 1886 עד 1887. אלברט הרטר היה בין תלמידיו. כאמן, הוא התרכז בעיקר בפורטרטים, בחקר דמויות וברישומים מפורטות של אנדרטאות היסטוריות, אך מעולם לא איבד את התעניינותו בעיצוב דקורטיבי.

בין דיוקנאותיו ניתן למצוא את אלה של ויליאם מריט צ'ייס (1882), העלמה ג'ורדן (1883), מארק טוויין, תאודור רוזוולט, תומאס אליבון ג'נווייר, ג'ון שופילד וויליאם מ. ולטון.

הוא התחתן עם ברטה הול ב-1 ביוני 1887, וחברו ג'ון סינגר סרג'נט נתן להם ציורי צבעי מים מוונציה במתנה.

== עבודות והכרה ==
בקוויט לקח חלק פעיל בהקמת האגודה לאמנויות יפות והיה נשיא הליגה הלאומית לאמנות. הוא לימד בליגת הסטודנטים לאמנות בניו יורק - שם ויולט אוקלי הייתה אחת מתלמידותיו.

בקוויט זכה בפרסים רבים, כולל ציון לשבח בתערוכת פריז בשנת 1889 ומדליית זהב בתערוכת אטלנטה בשנת 1895.

הוא גם זכה בפרס בתערוכה בפריז בשנת 1899 על יצירה שהיא ככל הנראה עבודתו המפורסמת ביותר: דיוקן של ויליאם מ. וולטון, 1886. הוא זכה במדליית זהב בתערוכת צ'ארלסטון בשנת 1902 והציג בתערוכת יריד העולם בסנט לואיס בשנת 1904 כשהוא מציג את ציורו "הנאוטילוס" יחד עם דיוקן אשתו.
ג'יימס קרול בקוויט, אם ובנה, 1910
קרול חזר לפריז בשנת 1893 כדי לצייר מספר ציורי קיר ואז חזר לארצות הברית לצייר ציורי קיר על אחת הכיפות בבניין האומנויות הליברליות, בתערוכה הקולומביאנית העולמית בשיקגו בהמשך 1893.<ref>Chisholm, Hugh, ed. (1911). "Beckwith, James Carroll" . Encyclopædia Britannica (11th ed.). Cambridge University Press.</ref> הוא התגורר באיטליה בשנים 1910 - 1914 וצייר מונומנטים, מבנים ונופים.

ג'יימס קרול בקוויט נפטר מהתקף לב בדירתו במלון שווילר ברחוב הארבעים וחמישה במערב העיר ניו יורק ב-24 באוקטובר 1917, בן 65.<ref></ref>

ניירותיו, כולל ספרי הרישומים שלו והיומנים ששמר משנת 1871 ועד מותו בשנת 1917 מוחזקים על ידי האקדמיה הלאומית לעיצוב בניו יורק.

== קישורים חיצוניים ==

* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1852
קטגוריה:אמריקאים שנפטרו ב-1917
דרך האמנות - לשלום והבנה הדדית

דרך האמנות - לשלום והבנה הדדית הוא פרס המוענק לפעילי תרבות ואמנות, קולקטיבי יצירה, ארגונים אשר תרמו תרומה משמעותית לחיזוק שיתוף הפעולה התרבותי הבינלאומי, תעמולה של ההישגים והדוגמאות לתרבות האמנות העולמית על בסיס אידיאלים וערכים הומניסטיים.

הפרס מוענק על ידי נשיא בלארוס או גורם רשמי שהוסמך על ידו בטקס הפתיחה של הפסטיבל הבינלאומי "סלביאנסקי באזאר בויטבסק"<ref></ref>.

מקבלי הפרס:
* 2005 - אנדריי פטרוב
* 2006 - אלה פוגצ'ובה
* 2007 - סופיה רוטרו
* 2008 - אלכסנדרה פחמוטובה
* 2009 - ולרי לאונטייב
* 2010 - ולדימיר מוליאבין ופסניארי
* 2011 - איגור לוצ'נוק
* 2012 - לב לשצ'נקו
* 2013 - אדיתה פייכה
* 2014 - נדז'דה בבקינה
* 2015 - פולאד בולבולולו
* 2016 - מיכאיל פינברג והתזמורת הקונצרטית האקדמית הלאומית של בלארוס
* 2017 - תמרה גוורדציטלי
* 2018 - רוזה רימבייבה
* 2019 - טייסיה פובאלי
* 2020 - פיליפ קירקורוב
* 2021 - ניקולאי בסקוב 

שמותיהם של זוכי הפרס מונצחים ב"שדרת הכוכבים" שליד האמפיתיאטרון.

==קישורים חיצוניים==

* [http://archive.fest-sbv.by/history/ploshchad-laureatov.html "שדרת הכוכבים"], באתר של הפסטיבל "סלביאנסקי באזאר"

==הערות שוליים==

קטגוריה:סלביאנסקי באזאר
קטגוריה:פרסים
Home Sweet Home

Home Sweet Home (בעברית: אין כמו בבית) הוא סינגל שהוקלט על ידי להקת הגלאם מטאל האמריקאית מוטלי קרו, מתוך אלבום האולפן השלישי שלה, Theatre of Pain.<ref name=":1"></ref> השיר יצא לאור ב-30 בספטמבר 1985, על ידי חברת התקליטים אלקטרה רקורדס, כסינגל השני מתוך האלבום.<ref name=":1" />

במרוצת השנים, הקליטו את השיר מחדש אמנים רבים כמו קארי אנדרווד, צ'סטר בנינגטון ולימפ ביזקיט.

== הצלחה ==
בשנת 1985, הצליח השיר להגיע למקום ה-89 במצעד הבילבורד הוט 100,<ref name=":2"></ref> ולמקום ה-39 במצעד 40 שירי המיינסטרים של בילבורד.<ref name=":2" /> בשנת 1991, הוציאה הלקה מחדש את השיר בשם "Home Sweet Home '91", תוך שהגרסה הזו הצליחה כפליים מהגרסה המקורית, כאשר הגיע למקום ה-37 במצעד הבילבורד הוט 100.<ref name=":2" />

בשנת 2019, כמה עשורים לאחר צאתו המקורית, הצליח השיר להגיע למקום ה-12 במצעד שירי הרוק.<ref name=":2" />

== מיקומי שיא ==

== גרסתה של קארי אנדרווד ==

Home Sweet Home (בעברית: אין כמו בבית) בשנת 2009, הקליטה הזמרת-יוצרת האמריקאית קארי אנדרווד, את השיר מחדש, תוך שהיא כללה אותו בתוך אלבום האולפן השלישי שלה Play On, שיצא על ידי חברת התקליטים אריסטה נאשוויל.<ref name=":0"></ref> את הגרסה הקליטה אנדרווד במסגרת תוכנית הטלוויזיה "אמריקן איידול".<ref></ref>

השיר הגיע למקום ה-21 במצעד הבילבורד הוט 100.<ref name=":3"></ref>

=== רקע וכתיבה ===
השיר בשונה מהמקור, שיצא בשנת 1990, נכתב והולחן על ידי ניקי סיקס, וינס ניל וטומי לי והופק על ידי מארק ברייט, שעבד עם אנדרווד על שירים רבים שהוציאה במהלך הקריירה שלה.<ref></ref> את גרסתה, הקליטה בשנת 2009, תוך שזו נכללה באלבום Play On. האלבום עצמו יצא בשנת 2009.<ref name=":0" />

הגרסה המחודשת הצליחה להגיע למקום העשירי במצעד השירים הדיגיטליים וזכתה להצלחה במצעדי הבילבורד.<ref name=":3" />

=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|
|288,000<ref></ref>
|}

== קישורים חיצוניים ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:סינגלים מ-1991
קטגוריה:סינגלים מ-2009
קטגוריה:סינגלים מ-2014
קטגוריה:שירי קארי אנדרווד
קטגוריה:שירים באנגלית
קטגוריה:בלדות משנות ה-1980
קטגוריה:סינגלים בהוצאת אלקטרה רקורדס
קטגוריה:סינגלים בהוצאת אריסטה נאשוויל
קטגוריה:סינגלים בהוצאת ביג משין רקורדס
פארלי גריינג'ר

פארלי ארל גריינג'ר ג'וניור (באנגלית: Farley Earle .Granger Jr; 1 ביולי 1925 – 27 במרץ 2011) היה שחקן קולנוע, טלוויזיה ותיאטרון אמריקאי. התפרסם בעיקר בהופעותיו בשני סרטים של אלפרד היצ'קוק - החבל וזרים ברכבת.

==ביוגרפיה==
גריינג'ר נולד למשפחה מבוססת שאיבדה את כל רכושה בנפילת הבורסה בניו יורק ב-1929. המשפחה עברה לדירה קטנה בהוליווד שם עבד האב בעבודות מזדמנות. באחת ההצגות הבחין בו צייד כישרונות של סמואל גולדווין והציע לו תפקיד קטן בסרט "כוכב הצפון" (1943) ולאחריו קיבל תפקיד יותר משמעותי בסרט "לב הארגמן" (1944) לצידו של דיינה אנדרוז.

לאחר מכן התגייס לחיל הים של ארצות הברית ושירת בהונולולו כקצין חינוך שם יצר קשרים עם בוב הופ, ריטה הייוורת', בינג קרוסבי, הדי לאמאר ועוד. שם גילה גם את נטייתו המינית כביסקסואל.

לאחר שחרורו שיבץ אותו אלפרד היצ'קוק בשני סרטים שהיוו את הפסגה בקריירה שלו:
* החבל (1948), בתור הסטדנט פיליפ מורגן הרוצח ביחד עם חברו ברנדון שון, את הסטודנט דייוויד קנטלי ללא כל סיבה או מניע באמצעות חניקה בחבל. זאת כתרגיל ב"אמנות הרצח", ניסיון לביצוע פשע מושלם ו"טהור", אותו יכול לבצע רק מי שהוא "על-אדם".
* זרים ברכבת (1951), בתור נוסע תמים ברכבת כשנוסע פסיכופת (רוברט ווקר) נטפל אליו ומסבך אותו במעשה רצח שלא הוא ביצע.

בתחילת שנות ה-70 עבר עם בן זוגו רוברט קלהון לרומא שם הופיע במספר סרטים ומערבוני ספגטי שהמפורסם בהם הוא "קוראים לי טריניטי" לצידם של טרנס היל ובאד ספנסר.

לאחר מכן הופיע במספר סרטים בתפקידי משנה אך לא שיחזר את הצלחותיו.

הוא הופיע גם בברודוויי בהצגות כמו ביבר הזכוכית, השחף, המלך ואני ועוד.

הופיע גם בסדרות טלוויזיה כמו הוואי חמש-אפס, "איירונסייד" ועוד.

ב-2007 פרסם את האוטוביוגרפיה שלו ביחד עם בן זוגו רוברט מקלהון.

על שמו יש כוכב בשדרת הכוכבים של הוליווד.

===מסרטיו===
* כוכב הצפון, (1943)
* לב הארגמן, (1944)
* הם עובדים בלילה, (1948)
* החבל, (1948)
* רחוב צדדי, (1950)
* זרים ברכבת, (1951)
* הנס כריסטיאן אנדרסן, (1953)
* סיפור שלוש אהבות, (1953)
* סנסו, (1954)
* קוראים לי טריניטי, (1970)

==קישורים חיצוניים==

* [http://www.tcm.turner.com/tcmdb/person/75115%7C50734/Farley-Granger/ פארלי גריינג'ר], באתר TCM
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:שחקנים להט"בים אמריקאים
קטגוריה:אמריקאים שנולדו ב-1925
קטגוריה:אמריקאים שנפטרו ב-2011
Cowboy Casanova

Cowboy Casanova (בעברית: קאובוי קזנובה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On.<ref name=":0"></ref> השיר יצא לאור ב-14 בספטמבר 2009, על ידי חברת התקליטים אריסטה נאשוויל, כסינגל הראשון והפותח מתוך האלבום.<ref name=":0" />

השיר הגיע למקום הראשון במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי קארי אנדרווד, מייק אליזונדו וברט ג'יימס והופק על ידי מארק ברייט.<ref></ref> לאחר שסיימה לקיים את סיבוב ההופעות העולמי "Carnival Ride Tour", שנועד לקדם את אלבום האולפן השני שלה Carnival Ride, החלה אנדרווד לכתוב את השירים עבור האלבום Play On.<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-41 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השני במצעד שירי הקאנטרי של קנדה.<ref name=":1"/><ref></ref> השיר קיבל מועמדות בטקס פרסי האקדמיה למוזיקת קאנטרי ה-45 בקטגוריית "שיר השנה".<ref></ref> בסך הכול, זכה השיר בחמישה פרסים בטקסי מוזיקה שונים.<ref></ref><ref></ref><ref></ref><ref></ref>

בנוסף לכך, דורג השיר במקום ה-45 ברשימה השנתית של מצעד שירי הקאנטרי של בילבורד, שפורסמה בסוף שנת 2009.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה 2×
|2,000,000
|-
!קנדה (Music Canada)<ref></ref>
|זהב
|40,000
|}

== קישורים חיצוניים ==

== הערות שוליים ==

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים על בוקרים ובוקרות
קטגוריה:סינגלים בהוצאת אריסטה נאשוויל
אוירונפה

אוירונפה (בהונגרית: Újrónafő) הוא כפר חקלאי במחוז גיור-מושון-שופרון, שבצפון-מערב הונגריה. הכפר חזר להיות עצמאי לאחר שהיה חלק מהעיר מושונסולנוק עד שנת 1949.

==קישורים חיצוניים==

* 

==הערות שוליים==

קטגוריה:הונגריה: ערים
Temporary Home

Temporary Home (בעברית: בית זמני) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On.<ref name=":0"></ref> השיר יצא לאור ב-20 באוקטובר 2009, על ידי חברת התקליטים אריסטה נאשוויל, כסינגל השני מתוך האלבום.<ref name=":0" />

השיר הגיע למקום הראשון במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי קארי אנדרווד, זאק מלוי ולוק ליירד והופק על ידי מארק ברייט.<ref></ref> כדי לעזור בקידום של השיר, הופיעה אנדרווד בתוכנית הטלוויזיה "The Tonight Show with Conan O'Brien", ב-16 בנובמבר 2009.<ref></ref> כמו כן, ביצעה את השיר בתוכנית מיוחדת בשם "Home for the Holidays", באירוח של פיית' היל.<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-22 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השני במצעד שירי הקאנטרי של קנדה.<ref name=":1"/><ref></ref> השיר קיבל מועמדות בטקס פרסי גראמי ה-53, בקטגוריית "ביצוע סולו הקאנטרי הווקאלי הטוב ביותר - אישה".<ref></ref> כמו כן, זכה השיר בפרס BMI.

בנוסף לכך, דורג השיר במקום ה-25 ברשימה השנתית של מצעד שירי הקאנטרי של בילבורד, שפורסמה בסוף שנת 2010.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים על חסרי בית
קטגוריה:שירים על מוות
קטגוריה:בלדות משנות ה-2000
קטגוריה:בלדות קאנטרי
קטגוריה:סינגלים בהוצאת אריסטה נאשוויל
Undo It

Undo It (בעברית: בטל את זה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On.<ref name=":0"></ref> השיר יצא לאור ב-24 במאי 2010, על ידי חברת התקליטים אריסטה נאשוויל, כסינגל השלישי מתוך האלבום.<ref name=":0" />

השיר הגיע למקום הראשון במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי קארי אנדרווד, קארה דיוגארדי, מרטי פרדריקסן ולוק ליירד והופק על ידי מארק ברייט.<ref></ref> בראיון שערכו The Boot עם אנדרווד, היא סיפרה כי העבודה על השיר החלה בטעות וכי היא הייתה עם כמה מחבריה בזמן הכתיבה שלו, תוך שכל אחד הוסיף משהו עד שלבסוף הושלם השיר.<ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-27 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השני במצעד שירי הקאנטרי של קנדה.<ref></ref><ref></ref> השיר קיבל מועמדות בטקס פרסי בחירת הנוער 2010, בקטגוריית "בחירת מוזיקה – שיר קאנטרי", אך לא זכה בפרס.<ref></ref> כמו כן, זכה השיר בפרס BMI.

בנוסף לכך, דורג השיר במקום ה-29 ברשימה השנתית של מצעד שירי הקאנטרי של בילבורד, שפורסמה בסוף שנת 2010.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה 2×
|2,000,000
|}

== קישורים חיצוניים ==

== הערות שוליים ==

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:סינגלים בהוצאת אריסטה נאשוויל
מנשה שקמוני

אחד מדגמי מנשה שקמוני מאוסף [[בית מורשת משטרת ישראל]]
מנשה שקמוני (1896 - 21 באוגוסט 1976) היה חוקר זיהוי פלילי במשטרת ישראל בין השנים 1950–1968.

==ביוגרפיה==
קודם גיוסו למשטרה היה שקמוני מעצב תפאורות תיאטרון. למשטרה התגייס בגיל מאוחר יחסית ותפקידו היה לשרטט מפות ולצייר תרשימים של זירות עבירה, אלא שבשונה מתרשימים בצבע אחד, שהיו מקובלים טרם כניסתו לתפקידו, שקמוני צבע את תרשימיו בצבעים שתרמו להבהרתם. הוא פיתח שיטה ייחודית, שלא הייתה מקובלת קודם, של הוספת ממד הזמן לתרשימים, על ידי כך שצייר חצים שסימנו את תנועות האנשים או הגופים שנעו במרחב הזירה. את החצים צבע בצבעים שסימלו את הזמן היחסי בו אירעו, ובכך תרמו להבנת ההתרחשויות.

בהמשך החל שקמוני לבנות דגמים תלת־ממדיים מוקטנים ומדויקים של זירות עבירה, שמהם ניתן היה ללמוד, בעיקר בשלב הדיון בבית המשפט, בין השאר על אמיתות טענות של עדים, באשר ליכולתם לראות פרטים מסוימים מהמקומות בהם נמצאו. הדגמים גם איפשרו לעדים, ובפרט לאלה שיכולת ההסבר המילולית שלהם הייתה נמוכה, לבצע על גבי הדגמים שחזור האירועים תוך כדי ומול עיני הצדדים לדיון המשפטי, ולהצביע על מקומות וכיוונים בדגמים, כדי להסביר את עדויותיהם.

עבודותיו של שקמוני, שנגעו לאירועים פליליים חדשותיים "מסעירים", התפרסמו, מטבע הדברים, בכלי התקשורת בישראל. עם זאת עם הזמן החלו העבודות לתפוס תשומת לב גם בפרסומים ובספרות משטרתית מחוץ לישראל, זכו להתעניינות של קציני משטרה מארצות אחרות שביקרו במשטרת ישראל, ושיטותיו של שקמוני החלו להילמד על ידי משטרות זרות בעולם, כגון אוסטרליה, צ'ילה, קולומביה ומשטרות מקומיות בארצות הברית.

אחרי פרישתו לגמלאות פרסם שקמוני את ספרו "הוכחה חותכת לפשע", אשר בו הוא מספר על עבודתו, באופן ששימש הן לקריאה כסיפורים, והן להדרכת אנשי זיהוי פלילי.

שקמוני הובא למנוחות בבית העלמין הדרום בבת ים.

==תיקים מפורסמים==
במהלך שירותו במשטרת ישראל עסק שקמוני בחקירת תיקי עבירות חמורות רבים, לגביהם גם העיד בבתי המשפט, ובעקבות זאת אוזכר פעמים רבות בעיתוני התקופה, בין השאר באירועים הבאים:
* חקירתו ומשפטו של דב שילנסקי ב-1952
* רצח העבריין היפואי שכונה "סולימאן השחור" ב-1953
* "רצח בע"מ" - ארבעה מקרי שוד של קשישים עריריים שביקשו את חסדיה של פרוצה, נרצחו לאחר מכן וגופותיהם הועלמו ב-1953
* טבח כפר קאסם ב-1956
* רצח ישראל קסטנר ב-1957
* מרד כלא שטה ב-1958

==קישורים חיצוניים==
* 
* ()
* (
* 
* 
* שמעון "סרפיקו" חסון, המשחזר - מעולם התיאטרון לעולם הפשע המשחזר- מעולם התיאטרון לעולם הפשע - בית מורשת משטרת ישראל (policemuseum.org.il)

==הערות שוליים==

קטגוריה:שוטרים ישראלים
קטגוריה:משטרת ישראל: היסטוריה
קטגוריה:אישים הקבורים בבית העלמין הדרום
קטגוריה:דגמים
קטגוריה:ישראלים שנולדו ב-1896
קטגוריה:ישראלים שנפטרו ב-1976
תומאס צורן

תומאס צורן (בגרמנית: Tomas Zorn; נולד ב-16 בנובמבר 1986) הוא עסקן כדורגל ועורך דין גרמני. שימש כמנכ"ל מועדון ספרטק מוסקבה במשך שנה.
== קריירה ==
בזמן שלמד משפטים באוניברסיטה החופשית של ברלין, צורן השיג את רישיון סוכן השחקנים מידי DFB בגיל 22 והחל לעבוד כסוכן שחקנים במקביל ללימודיו.

משנת 2009 עד 2019, תומאס צורן ניהל וייצג מספר רב של שחקני כדורגל בינלאומיים ברחבי העולם.

ב-14 במאי 2019 מונה תומאס צורן לתפקיד המנהל הכללי במועדון ספרטק מוסקבה עבורו עבד כצייד כישרונות מאז 2017<ref></ref>. באוקטובר 2019, יזם את הבאתו של דומניקו טדסקו משאלקה 04 למשרת המאמן בספרטק מוסקבה. בנובמבר 2019 הסכים צורן על שיתוף פעולה הדוק יותר בין ספרטק מוסקבה למועדון ארצגבירגה אווה<ref></ref>.

== לקריאה נוספת ==
* 

== קישורים חיצוניים ==

* [https://www.sports.ru/tags/71914641/ תומאס צורן] באתר sports.ru 

== הערות שוליים ==

קטגוריה:עורכי דין גרמנים
קטגוריה:ספרטק מוסקבה (כדורגל)
קטגוריה:עסקני כדורגל גרמנים
קטגוריה:סוכני כדורגל
קטגוריה:מנכ"לים גרמנים
קטגוריה:גרמנים שנולדו ב-1986
Mama's Song

Mama's Song (בעברית: השיר של אמא) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On.<ref name=":0"></ref> השיר יצא לאור ב-13 בספטמבר 2010, על ידי חברת התקליטים אריסטה נאשוויל, כסינגל הרביעי והאחרון מתוך האלבום.<ref name=":0" />

השיר הגיע למקום השני במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי קארי אנדרווד, קארה דיוגארדי, מרטי פרדריקסן ולוק ליירד והופק על ידי מארק ברייט.<ref name=":2"></ref> השיר הוא מעין בלדת קאנטרי, בה הדוברת (קארי אנדרווד) שרה לאמה ואומרת לה לעזוב אותה לנפשה ולא לדאוג לה כאשר היא יוצאת מהבית ומתחילה את חייה שלה ככלה, תוך שהיא מצאה חתן.<ref name=":2" />

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-18 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום השני במצעד שירי הקאנטרי ולמקום העשירי במצעד שירי הקאנטרי של קנדה.<ref name=":1"/><ref></ref> השיר קיבל מועמדות בטקס פרסי גראמי ה-54 שהתקיים בשנת 2011, בקטגוריית "הופעת הסולו קאנטרי הטובה ביותר", אך לא זכה בפרס.<ref></ref>

בנוסף לכך, דורג השיר במקום ה-50 ברשימה השנתית של מצעד שירי הקאנטרי של בילבורד, שפורסמה בסוף שנת 2011.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2010
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים על אמהות
קטגוריה:בלדות קאנטרי
קטגוריה:סינגלים בהוצאת אריסטה נאשוויל
There's a Place for Us

There's a Place for Us (בעברית: יש לנו מקום) הוא סינגל שהוקלט על ידי הזמרת-יוצרת האמריקאית קארי אנדרווד.<ref name=":0"></ref> השיר הוא שיר הנושא של הסרט "סיפורי נרניה: המסע בדורך השחר".<ref name=":0" /> השיר יצא לאור ב-16 בנובמבר 2010, כסינגל הראשון מתוך פסקול הסרט.<ref name=":0" />

השיר הגיע למקום השביעי במצעד השירים מתחת להוט 100.<ref></ref>

== רקע וכתיבה ==
השיר נכתב על ידי קארי אנדרווד, דייוויד הודג'ס והילרי לינדזי והופק על ידי מארק ברייט.<ref></ref> במקור, יצא השיר חודש לפני צאת הפסקול The Chronicles of Narnia: The Voyage of the Dawn Treader, תוך שזה יצא על ידי חברת התקליטים סוני מאסטרוורקס, בסמוך לצאתו של הסרט.<ref></ref>

אנדרווד נכללה בקרדיטים של כותבי השיר ולכן המועמדות שקיבל במהלך טקס פרסי גלובוס הזהב, הייתה תקפה גם אליה.<ref name=":1"></ref>
== הצלחה ==
השיר זכה להצלחה מתונה, כאשר הגיע למקום ה-11 במצעד שירי הקאנטרי הדיגיטליים ולמקום ה-64 במצעד שירי הקאנטרי הדיגיטליים של קנדה.<ref name=":2"></ref> השיר קיבל מועמדות בטקס פרסי גלובוס הזהב, בקטגוריית "השיר המקורי הטוב ביותר", אך לא זכה בפרס.<ref name=":1" />

במצעד השירים מתחת להוט 100 זכה השיר להצלחה, כאשר הגיע למקום השביעי.<ref name=":2" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי דייוויד הודג'ס
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:שירים מסרטי קולנוע
קטגוריה:בלדות פופ
קטגוריה:בלדות קאנטרי
וסטנדשטראסה 1

וסטנדשטראסה 1 (בגרמנית: Westendstraße 1) הוא גורד שחקים בן 53 קומות, המתנשא לגובה של 208 מטרים, ברובע וסטנד-נורד בפרנקפורט שבגרמניה. המבנה הושלם בשנת 1993, ויחד עם בניין סיטי-האוס הסמוך מהווה את מטה בנק DZ. בשנת 1995 זכה בפרס "הבניין הטוב ביותר של השנה" של לשכת האדריכלים האמריקאית בקטגוריית גורדי השחקים הרב-פונקציונליים. המגדל הוא גורד השחקים השלישי בגובהו בפרנקפורט וגם בגרמניה.

== עיצוב ==
=== סקירה כללית ===
הבניין, שתוכנן על ידי קון פדרסן פוקס, דומה בסגנון למבנה ישן יותר של אותם אדריכלים, במונטריאול, בקוויבק שבקנדה. הבניין הוא מבנה הבנוי מבטון מזוין עם חזיתות מחוררות ולוחות שטוחים. גובה הקומות הוא לרוב 3.6 מטר, עם שטח רצפה של 950 מ"ר. החזית מורכבת מגרניט משובח וזהוב, ומקנה לה מראה לבן ובהיר מרחוק. הבניין תוכנן על ידי האדריכל ויליאם פדרסן. קרן הטבעת האופיינית בראש המגדל (הידועה בדרך כלל כ"כתר") מזכירה את פסל החירות, אך מיועדת גם כתזכורת להיסטוריה של פרנקפורט כעיר בה הוכתרו קיסרי גרמניה. הכתר פונה לכיוון החלק הישן של פרנקפורט שבו ההכתרה התקיימה בבית קתדרלת פרנקפורט. כתר הפלדה בעל 95 טון מחומם בחורף כדי למנוע היווצרות קרח, שעלול לסכן הולכי רגל או מכוניות ברחוב למטה. העיצוב למגדל משה אביב ("שער העיר") ברמת גן נוצר בהשראת הבניין.

=== מאפיינים ===
מול הכניסה מוצב פסל של קלאס אולדנבורג וקוסיה ואן ברוגן, המכונה Inverted Collar and Tie.

== בתרבות הפופולרית ==
במשחק המחשב סים סיטי 4 יכול משתמש הבונה עיר וירטואלית להציב בה את מגדל וסטנדשטראסה 1 אשר מופיע בשם Khoury Art Foundation Building.

== גלריה ==
<gallery>
קובץ:Westendstrasse 1 from Maintower.JPG
קובץ:Kronenhochhaus.JPG
קובץ:Westendstraße 1, Frankfurt, West view 20170226 1.jpg
קובץ:Westend Tower 01.jpg
קובץ:Westendtower-4.jpg
קובץ:Kronenhochhaus Entrance.JPG|הכניסה עם הפסל Inverted Collar and Tie
קובץ:Frankfurt-tower2 hg.jpg
קובץ:Westendtower-2.jpg
</gallery>

==קישורים חיצוניים==

== הערות שוליים ==

קטגוריה:פרנקפורט: מבנים
קטגוריה:גרמניה: גורדי שחקים
אייווה זאסימאוסקייטה

אייווה זאסימאוסקייטה (בליטאית: Ieva Zasimauskaitė-Kiltinavičienė; נולדה ב-2 ביולי 1993) הוא זמרת ופזמונאית ליטאית, אשר ייצגה את מדינתה באירוויזיון 2018.

== ביוגרפיה ==
זאסימאוסקייטה נולדה וגדלה בקובנה, העיר השנייה בגודלה בליטא. הוריה של איווה הם רופאים. אביה מנגן בגיטרה. לאיווה יש אח גדול, אוגניוס (יליד 1989).<ref></ref>

בשנת 2012 סיימה את לימודיה בגימנסיה באוניברסיטת ראסוס בקאונאס ויאטאס מגנוס בקלניצ'יי. בשנת 2015 סיימה תואר ראשון בניהול בתי מלון מבית הספר הבינלאומי למשפט ולעסקים (TTVAM) בבירת ליטא וילנה. בשנת 2014, אייוה גרה כשנה בברצלונה, ספרד, על מנת ללמוד באוניברסיטה מקומית במסגרת חילופי סטודנטים של האיחוד האירופי. באביב 2015 סיימה התמחות במלון בעיר הולדתה קובנה ובמשך זמן מה עבדה בחנות מתנות בעיר.<ref></ref>

== קריירה ==
בגיל שבע נשלחה איווה לשיעורי פיתוח קול בבית הספר למוזיקה בקובנה, שם למדה שמונה שנים.<ref></ref> בבית הספר למוזיקה איווה שרה בלהקה הילדים "Linksmasis do" וניגנה בפסנתר. במהלך תקופה זו היא גם השתתפה בתחרויות ופסטיבלים שונים. בשנת 2007 התמודדה בתחרות אירוויזיון הילדים 2007 כזמרת ליווי של לינה ג'וי. כשהייתה בת 16 הפכה לחברה במקהלת קובנה בפרויקט TV3 "Chorų karai". לאחר שהמקהלה זכתה בפרויקט טלוויזיה, הופיעה אווה במשך שלוש שנים יחד עם המקהלה ברחבי ליטא. לאחר מכן החלה לעבוד באופן אישי עם המלחין ומפיק המוזיקה טאוטקוס, מנהל להקת הבנים "NEO", באותה תקופה פגשה את בעלה לעתיד, שהיה חבר בלהקה.

בשנת 2012 איווה השתתפה בפרויקט Lietuvos balsas (" קול ליטא") בו היא שרה יחד עם דימה בילאן את הלהיט שלו "Never Let You Go", עמו סיים במקום השני באירוויזיון 2006. זמן קצר לאחר מכן, היא החלה את קריירת הסולו שלה והלחינה את השיר הראשון שלה "Pasiilgau" ("אני מתגעגע"). ברוב זמנה היא מופיעה בחתונות ואירועים אחרים דומים.

ב-12 במרץ 2018, אווה זכתה בגמר הבחירה הלאומית Eurovizijos Atranka" 2018", על מנת לייצג את ליטא באירוויזיון 2018. היריבה העיקרית של אווה, יורגיס ברוזגי (שסיימה במקום השני), הופיעה לימים בליסבון, בתחרות עצמה, כזמרת הליווי שלה.

היא ניסתה לייצג את מדינתה גם ב-2013, 2014, 2016, ו-2017 אך כשלה והצליחה רק ב-2018.<ref></ref>

זאסימאוסקייטה הופיעה באירוויזיון 2018 בליסבון בחצי הגמר הראשון אשר נערך ב-8 במאי. היא סיימה במקום ה-9 מתוך 19 מדינות, והעפילה לגמר כשלזכותה 119 נקודות.<ref></ref> אחרי הביצוע של אווה בחצי הגמר, אווה טיפסה בקרב סוכנויות ההימורים ביום הגמר את המקום השלישי, כל זאת לאחר שלפני חצי הגמר ניבאו לה את המקום ה-22, כלומר, ניבאו שהיא לא תעפיל כלל לגמר.<ref></ref> הימורים אלו שגו, כאשר בגמר, שנערך ב-12 במאי, סיימה אווה במקום ה-12 מתוך 26 מדינות, כשלזכותה 181 נקודות.

== חיים אישיים ==
אווה נשואה למריוס קילטינביצ'יוס (יליד 1982), מאמן קבוצת כדורסל ליטאית וחבר לשעבר בלהקת הנערים NEO. מריוס עבד בעבר כמאמן מועדון הכדורסל ספרטק פרימוריה ולדיווסטוק.

אווה ומריוס החלו לצאת בשנת 2010 וביוני 2015 הם התחתנו בקתדרלה הקתולית של סנט מיכאל המלאך בקובנה, השניים מתגוררים בקובנה. בני הזוג התגרשו בשנת 2020.<ref></ref>

מאז 2014 אווה ובעלה הם צמחונים, מתרגלים מדיטציה, מטופלים באיור ודה, חסידים של התנועה הבינלאומית למען תודעת קרישנה ונסעו כמה פעמים להודו.

אווה מספרת שלפני שעולה לבמה היא מתפללת להישאר עצמה במהלך ההופעה.<ref></ref>

== קישורים חיצוניים ==

== הערות שוליים ==

קטגוריה:משתתפי אירוויזיון 2018
קטגוריה:נציגי ליטא באירוויזיון
קטגוריה:זמרות ליטאיות
קטגוריה:ילידות 1993
Remind Me

Remind Me (בעברית: תזכיר לי) הוא סינגל שהוקלט על ידי המוזיקאי בראד פייזלי, ביחד עם הזמרת-יוצרת האמריקאית קארי אנדרווד, מתוך אלבום האולפן השמיני שלו, This Is Country Music.<ref name=":0"></ref> השיר יצא לאור ב-23 במאי 2011, על ידי חברת התקליטים אריסטה נאשוויל, כסינגל השלישי מתוך האלבום.<ref name=":0" />

השיר הגיע למקום הראשון במצעד שירי הקאנטרי.<ref name="billboard.com"></ref>

== רקע וכתיבה ==
השיר נכתב על ידי בראד פייזלי, כריס דיבואה וקלי לאבלייס והופק על ידי פרנק רוג'רס.<ref></ref> Taste of Country כינו את השיר כ-"שיר הטוב ביותר שיצא בשנת 2011".<ref></ref> מבקרי המוזיקה השונים הפנו כלפי השיר ביקורות חיוביות, תוך שציינו לשבח את שיתוף הפעולה בין פייזלי ואנדרווד.<ref></ref><ref></ref><ref></ref><ref></ref>

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה.<ref name="billboard.com"/><ref></ref> בטקס פרסי הקאנטרי האמריקאי הצליח השיר לזכות בקטגוריית "שיתוף הפעולה בווידאו קליפ הטוב ביותר של השנה".<ref></ref> השיר זכה בפרס ה-ASCAP.<ref></ref>

בנוסף לכך, דורג השיר במקום ה-26 ברשימה השנתית של מצעד שירי הקאנטרי של בילבורד, שפורסמה בסוף שנת 2011.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה 2×
|2,152,000<ref></ref>
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי קארי אנדרווד
קטגוריה:שירים באנגלית
קטגוריה:בלדות קאנטרי
קטגוריה:סינגלים בהוצאת אריסטה נאשוויל
אורי כהן (סופר)

אורי כהן (נולד ב-1 במאי 1948) הוא סופר. נפצע קשה ואיבד את מאור עיניו בקרבות מלחמת ההתשה. שימש במשך כ-33 שנים מנהל הספרייה המרכזית לעיוורים ולבעלי לקויות קריאה.

== ביוגרפיה ==
נולד בנס ציונה להורים שעלו מתימן. יש לו שישה אחים ואחיות. הוא בוגר המחזור הראשון של הגימנסיה בעיר.

שירת בצה"ל בשנים 1966–1969 בנח"ל מוצנח. לאחר מלחמת ששת הימים נשלח לקורס קצינים. שימש מפקד מחלקה בגדוד, כשעיקר פעילותו בבקעת הירדן בתקופת המרדפים ובתעלת סואץ.

בתום השירות הצבאי התגייס לשב"כ ושימש מאבטח באל על. ביולי 1970, בעת שירות מילואים כמפקד במוצב החולש על גשר פירדאן שעל גדת תעלת סואץ, נפגע בהפגזה ואיבד את ראייתו.

אורי כהן בוגר החוגים למדעי המדינה, לתרבות יפן וללימודים כלליים באוניברסיטת תל אביב.

עם תום לימודיו בשנת 1975 השלים קורס למִנהל רפואי באוניברסיטת בר-אילן ושימש במשך שנתיים רכז מקצועות פרא רפואיים במשרד הבריאות בירושלים.

כהן היה חלק מנבחרת כדורשער הישראלית לגברים שייצגה את ישראל במשחקים הפאראלימפיים בשנים 1980 ו-1988.

בין השנים 1977–2010 שימש מנהל הספרייה לעיוורים ולכבדי ראייה בישראל. בתקופת ניהולו שולבה טכנולוגיית מחשוב מתקדמת בהפקת ספרי הברייל והספרים המוקלטים. גם הפצת הספרים ברחבי הארץ התייעלה, ועברה לשירות דואר שליחים. בתקופת ניהולו גדל מספר הקוראים מ-500 ל-10,000.

בנוסף להרחבת הבניין הראשי בנתניה, הוא יזם והקים את הספרייה בתל אביב, שכוללת מחלקת השאלה, חדרי עיון ואולפני הקלטה משוכללים. בעקבות מאבקיו, שקיבלו הד נרחב בציבור ובתקשורת, ובתמיכתם של 82 חברי כנסת, היה תקציב הספרייה, שהתבסס עד אז על תרומות מזדמנות, לחלק מתקציב המדינה.

בשנת 2019 הוענק לו "אות המופת השיקומי" ממשרד הביטחון.

אורי כהן נשוי לנגה שלם ולהם שלושה ילדים. מתגוררים בתל אביב.

== פרסומים ==
אורי כהן הוציא לאור שלושה ספרים:
* עיוור, הוצאת פרדס, 2016
* ננה, הוצאת פרדס, 2019
ליצן כיפורים, הוצאת פרדס, 2022
== קישורים חיצוניים ==

* [https://www.paralympic.org/uri-cohen פירוט השתתפותו בתחרויות המשחקים הפאראלימפיים] באתר הרשמי של IPC 
* 

== הערות שוליים ==

קטגוריה:ספורטאים פאראלימפיים ישראלים
קטגוריה:בוגרי אוניברסיטת תל אביב
קטגוריה:חיילי צה"ל במלחמת ההתשה
קטגוריה:מנהלי ספריות בישראל
קטגוריה:נכי צה"ל
קטגוריה:סופרים ישראלים
קטגוריה:עיוורים ישראלים
קטגוריה:שחקני כדורשער ישראלים
קטגוריה:ספורטאים ישראלים במשחקים הפאראלימפיים ארנהם (1980)
קטגוריה:שחקני כדורשער במשחקים הפאראלימפיים ארנהם (1980)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני כדורשער במשחקים הפאראלימפיים סיאול (1988)
קטגוריה:ספורטאים נכי צה"ל
קטגוריה:ישראלים שנולדו ב-1948
Good Girl (שיר)

Good Girl (בעברית: ילדה טובה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away.<ref name=":0"></ref><ref name=":2"></ref><ref name=":4"></ref> השיר יצא לאור ב-23 בפברואר 2012, על ידי חברת התקליטים אריסטה נאשוויל, כסינגל הראשון והפותח מתוך האלבום.<ref name=":4" /><ref name=":2" /><ref name=":0" />

השיר הגיע למקום הראשון במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי קארי אנדרווד, כריס דספטנו ואשלי גורלי והופק על ידי מארק ברייט.<ref></ref> גורלי עבדה בעבר עם אנדרווד בסינגלים שלה "Don't Forget to Remember Me",<ref></ref> ו-"All-American Girl".<ref></ref> ב-25 בינואר 2012, אנדרווד הודיעה באתר האינטרנט הרשמי שלה כי הסינגל החדש שלה עתיד לצאת בפברואר באותה השנה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-52 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה.<ref></ref><ref></ref> השיר קיבל שתי מועמדויות בטקס פרסי ה-CMT, תוך שזכה באחת מהן בקטגוריית "הווידאו קליפ של השנה".<ref></ref> השיר קיבל מועמדות גם בטקס פרסי מוזיקת העולם.<ref></ref>

בנוסף לכך, דורג השיר במקום ה-27 ברשימה השנתית של מצעד שירי הקאנטרי של בילבורד, שפורסמה בסוף שנת 2012.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה 3×
|3,000,000
|-
!קנדה (Music Canada)<ref></ref>
|פלטינה
|80,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
|-
!עולם
|23 בפברואר 2012
|הורדה דיגיטלית
|-
! rowspan="2" |ארצות הברית
|27 בפברואר 2012
|רדיו קאנטרי
|-
|23 באפריל 2012
|רדיו להיטים עכשוויים למבוגרים
|-
!בריטניה
|7 במאי 2012
|הורדה דיגיטלית
|}

== קישורים חיצוניים ==

== הערות שוליים ==

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:סינגלים בהוצאת אריסטה נאשוויל
Blown Away (שיר)

Blown Away (בעברית: לְהַשִׁיב או לָפַחַת) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away.<ref name=":0"></ref><ref name=":2"></ref><ref name=":4"></ref> השיר יצא לאור ב-9 ביולי 2012, על ידי חברת התקליטים אריסטה נאשוויל, כסינגל השני מתוך האלבום.<ref name=":0" /><ref name=":2" /><ref name=":4" />

השיר הגיע למקום השני במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי קארי אנדרווד, כריס דספטנו ואשלי גורלי והופק על ידי מארק ברייט.<ref></ref> בטקס פרסי גראמי שהתקיים בשנת 2013, קיבל השיר שתי מועמדויות: "שיר הקאנטרי הטוב ביותר" ו-"הופעת הסולו קאנטרי הטובה ביותר".<ref name=":5"></ref> השיר זכה בשתי הקטגוריות וזיכה את אנדרווד בשני פרסי גראמי נוספים.<ref name=":5" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-86 מיליון השמעות.<ref></ref>

== הצלחה ==
השיר זכה להצלחה רבה, כאשר הגיע למקום השני במצעד שירי הקאנטרי ולמקום הראשון במצעד שירי הקאנטרי של קנדה.<ref name=":1"/><ref></ref> איגוד תעשיית ההקלטות האמריקאי העניק לשיר את תואר הפלטינה המרובעת, על מכירות של למעלה מארבעה מיליון עותקים במדינה, מה שהופך אותו לאחד משירי הקאנטרי הנמכרים ביותר בכל הזמנים.<ref name=":3" />

בנוסף לכך, דורג השיר במקום ה-32 ברשימה השנתית של מצעד שירי הקאנטרי של בילבורד, שפורסמה בסוף שנת 2012.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה 4×
|4,000,000
|-
!קנדה (Music Canada)<ref></ref>
|פלטינה
|80,000
|}

== קישורים חיצוניים ==

== הערות שוליים ==

קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי ג'וש קיר
קטגוריה:שירים שהופקו על ידי מארק ברייט
קטגוריה:שירים על אוקלהומה
קטגוריה:שירים על התעללות בילדים
קטגוריה:שירים על ילדים
קטגוריה:שירים על מזג אוויר
קטגוריה:סינגלים בהוצאת אריסטה נאשוויל
כף לנקסטר (האי אנוור)

כף לנקסטר (באנגלית: Cape Lancaster) היא לשון יבשה בקצה הדרומי של האי אונוור, בארכיפלג פאלמר, שבאנטארקטיקה.

== היסטוריה ==
=== גילוי לשון היבשה ===

לשון היבשה התגלתה על ידי אדוארד דאלמן, אשר חקר את האזור בעונת המחקר (הקיץ האנטארקטי) 1873–1874.

הלשון נחקרה על ידי המשלחת האנטארקטית הבלגית בשנת 1898 בראשותו של אדריאן דה ז'רלאש.

לשון היבשה נסקרה על ידי סקר שטחי חסות איי פוקלנד, בשנת 1944.

=== מקור השם ===

שמו של האי ניתן לו בשנת 1898, על ידי ז'רלאש.

ז'ארלש קרא לאי על שם אלברט לנקסטר (Albert Lancaster), מנהל השירות המטאורולוגי של מצפה הכוכבים המלכותי של בלגיה, אשר תמך במשלחתו של ז'רלאש.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=gooNAQAAIAAJ&pg=PA126-IA9&lpg=PA126-IA9&dq=%22Cape+Lancaster%22&source=bl&ots=h7vrAZdkZW&sig=ACfU3U3QYoYh3O9JFahuFvZi9s2jQRP6nA&hl=en&sa=X&ved=2ahUKEwja1a7dp8DqAhVIqaQKHe7GAJUQ6AEwA3oECAUQAQ#v=onepage&q=%22Cape%20Lancaster%22&f=false Sailing Directions for Antarctica: Including the Off-lying Islands South of Latitude 60°], P 129</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA346&lpg=PA346&dq=%22Cape+Lancaster%22&source=bl&ots=qbXGtnNeta&sig=ACfU3U2o6uaWpX0fWi8bOwYmaEl06G9o9g&hl=en&sa=X&ved=2ahUKEwja1a7dp8DqAhVIqaQKHe7GAJUQ6AEwBXoECAsQAQ#v=onepage&q=%22Cape%20Lancaster%22&f=false Sailing Directions (planning Guide) and (enroute) for Antarctica], P 346</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8430 כף לנקסטר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127751 כף לנקסטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8059&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף לנקסטר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לנקסטר
לנקסטר
See You Again (שיר של קארי אנדרווד)

See You Again (בעברית: נתראה שוב) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away.<ref name=":0"></ref><ref name=":2"></ref><ref name=":4"></ref> השיר יצא לאור ב-9 ביולי 2012, על ידי חברת התקליטים אריסטה נאשוויל, כסינגל השני מתוך האלבום.<ref name=":4" /><ref name=":2" /><ref name=":0" />

השיר הגיע למקום השני במצעד שירי הקאנטרי.<ref name=":1"></ref>

== רקע וכתיבה ==
השיר נכתב על ידי קארי אנדרווד, הילרי לינדזי ודייוויד הודג'ס והופק על ידי מארק ברייט.<ref></ref> בטקס פרסי מוזיקת העולם שהתקיים בשנת 2013, קיבל השיר שתי מועמדויות: "שיר העולם הטוב ביותר" ו-"הווידאו קליפ הטוב ביותר".<ref name=":5"></ref> השיר לא הצליח לזכות באף אחת מתוך המועמדויות.<ref name=":5" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref></ref>

== הצלחה ==
השיר זכה להצלחה נאה, כאשר הגיע למקום השביעי במצעד שירי הקאנטרי ולמקום השני במצעד שירי הקאנטרי של קנדה.<ref></ref><ref></ref> איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה, מה שהופך אותו לאחד משירי הקאנטרי הנמכרים ביותר במדינה באותה השנה בה יצא.<ref name=":3" />

בנוסף לכך, דורג השיר במקום ה-26 ברשימה השנתית של מצעד שירי הקאנטרי של בילבורד, שפורסמה בסוף שנת 2013.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":3"></ref>
|פלטינה
|1,000,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!מקור
|-
! rowspan="2" |ארצות הברית
|15 באפריל 2013
|רדיו קאנטרי
|
|-
|26 באוגוסט 2013
|רדיו להיטים עכשוויים
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2013
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי דייוויד הודג'ס
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי קארי אנדרווד
קטגוריה:שירים שהופקו על ידי מארק ברייט
קטגוריה:בלדות קאנטרי
קטגוריה:סינגלים בהוצאת אריסטה נאשוויל
עקורים (סדרת טלוויזיה)

עקורים (באנגלית: Stateless) היא סדרת דרמה אוסטרלית, שהושקה בתאגיד השידור האוסטרלי (ABC) ב-1 במרץ 2020.<ref></ref> ב-8 ביולי 2020 הפכה הסדרה לזמינה בנטפליקס העולמית, בין היתר בישראל.

הסדרה שואבת השראה בחלקה מהסיפור האמיתי של קורנליה ראו, תושבת קבע אוסטרלית שנעצרה שלא כדין במסגרת תוכנית המעצר המנדטורית של ממשלת אוסטרליה.<ref></ref>

== עלילה ==
הסדרה מתרכזת בארבעה זרים במרכז מעצר להגירה "ברטון" במדבר האוסטרלי: דיילת חברת תעופה הנמלטת מפולחן ברברי, פליט אפגני שנמלט מרדיפות במדינתו, אב אוסטרלי צעיר שנמלט מעבודה חסרת משמעות ובירוקרט שנקלע לשערורייה לאומית. כאשר חייהם מצטלבים הם נדחפים לסף השפיות, ובכל זאת נוצרים קשרים רגשיים בלתי סבירים ועמוקים ביניהם.<ref></ref>

== שחקנים ודמויות ==
* איבון סטרהובסקי בתפקיד סופי ורנר, דיילת אוויר שברחה ממשפחתה השתלטנית שכפתה עליה טיפול פסיכיאטרי.
* אשר קאדי בתפקיד קלייר קוביץ, מנ"כלית משרד ההגירה החדשה, שמטפלת בין היתר בבקשות אגרות השהייה של הפליטים.
* פייסל בזי בתפקיד אמיר, פליט אפגני שנמלט עם משפחתו לפקיסטן שם שהו כמה שנים עד שהצליח להבריח את אשתו ושתי ילדותיו לאוסטרליה, עד שהוא מצליח להגיע ומחפש אותם לאחר שהתפצלו.
* ג'יי קורטני בתפקיד קאם "קמרון" סנפורד, מאבטח במתקן המעצר "ברטון".
* דארן גילשנן בתפקיד בריאן אשוורת', המנהל של מתקן המעצר "ברטון".
* רייצ'ל האוס בתפקיד הרייט, מאבטחת בכירה וקשוחה במתקן המעצר "ברטון".
* קלרנס ראיין בתפקיד סולי, מאבטח במתקן המעצר "ברטון".
* רוז ריילי בתפקיד שארי, מאבטחת במתקן המעצר "ברטון".
* מרתה דוסלדורפ בתפקיד מרגו ורנר, אחותה של סופי.
*דומיניק ווסט בתפקיד גורדון מאסטרס, בעלה של פט. מנהל קבוצה להגשמה עצמית בה סופי לוקחת חלק.
* קייט בלאנשט בתפקיד פט מאסטרס, אשתו של גורדון.
* סוראיה היידרי בתפקיד מינה, בתו הבכורה של אמיר.
* קייט בוקס בתפקיד ג'ניס, אחותו של קאם. פעילה חברתית למען זכויות הפליטים ועוזרת להם בבריחה מהמתקן.
* קלוד ג'בור בתפקיד פריד, פליט שנמצא במתקן המעצר "ברטון", וחברו של עמיר עוד מימיו בפקיסטן.
* הלנה סויירס בתפקיד רוזנה, פליטה כורדית שנמצאת במתקן המעצר "ברטון" ארבע שנים, ואחת ממתכננות הבריחה.

== הפצה ==
הסדרה שודרה בבכורה עולמית בפסטיבל הסרטים הבינלאומי ה-70 בברלין.<ref></ref><ref></ref> ערוץ הטלוויזיה האוסטרלי ABC העלה לראשונה את הסדרה באוסטרליה במרץ 2020, כאשר נטפליקס הפיצה את הסדרה ברחבי העולם בשירותיה החל מיולי 2020.<ref></ref><ref></ref>

== קישורים חיצוניים ==

* 
* 

== הערות שוליים ==

קטגוריה:סדרות טלוויזיה אוסטרליות
קטגוריה:סדרות דרמה אוסטרליות
קטגוריה:הגירה בלתי חוקית
חוף הילרי

חוף הילרי (באנגלית: Hillary Coast) הוא אזור חוף בשטח חסות רוס, שבאנטארקטיקה.

אזור זה מצוי לגדתו של מדף הקרח רוס, בין מצוק מינה וכף סלבורן.

== היסטוריה ==
=== גילוי ומיפוי חוף הילרי ===

החוף נחקר לראשונה על ידי המחלקה הניו זילנדית של המשלחת הטראנס-אנטארקטית של חבר העמים הבריטי אשר חקרה את האזור בין השנים 1956–1958 בפיקודו של סר אדמונד הילרי.

משלחות סקר ניו זילנדיות נוספות ערכו סקרים מפורטים שמיפו חלקים מחוף זה וגילו מעברים במעלה קרחון סקלטון וקרחון דרווין אל רמת הקוטב.

=== מקור השם ===

שמו של החוף ניתן לו בשנית 1961 על ידי ועדת השמות האנטארקטית של ניו זילנד.

החוף נקרא על שמו של סר אדמונד הילרי.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6780 חוף הילרי] באתר הסקר הגאולוגי של ארצות הברית
* [https://gazetteer.linz.govt.nz/place/12507 חוף הילרי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113543 חוף הילרי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6389&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף הילרי] באתר הגאזט האנטארקטי המשווה SCAR של ממשלת אוסטרליה
* [https://www.yr.no/place/Antarctica/Other/Hillary_Coast/ מזג אוויר נוכחי עדכני בחוף הילרי]
** [https://www.yr.no/place/Antarctica/Other/Hillary_Coast/long.html תחזית מזג אוויר ארוכת טווח עבור חוף הילרי]

== הערות שוליים ==

*
הילרי
כף לנקסטר (חוף הילרי)

כף לנקסטר (באנגלית: Cape Lankester) היא לשון יבשה בחוף הילרי, בשטח חסות רוס שבאנטארקטיקה.

לשון היבשה גבוהה, מעוגלת, ומכוסה שלג.

לשון היבשה מהווה את הקצה הדרומי של פתחו של מפרצון מולוק.

לשון היבשה נמצאת לגדתו המערבית של מדף הקרח רוס.

== היסטוריה ==
=== גילוי לשון היבשה ===

לשון היבשה התגלתה על ידי המשלחת הבריטית האנטארקטית (משלחת דיסקברי), אשר חקרה את אנטארקטיקה בין השנים 1901–1904.

=== מקור השם ===

לשון היבשה נקראת על שמו של סר אדווין ריי לנקסטר (Edwin Ray Lankester), מנהל המוזיאון להיסטוריה של הטבע שבלונדון (שבאותה עת היה חלק מהמוזיאון הבריטי), בין השנים 1898–1907, והמייסד של האגודה הביולוגית הימית, בשנת 1884.

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=XS0ibKr4FU0C&pg=RA2-PA251&lpg=RA2-PA251&dq=%22Cape+Lankester%22&source=bl&ots=6TUiIyJe7J&sig=ACfU3U2wMNJZt4TtAGnb5_fOcxGxQ4cauA&hl=en&sa=X&ved=2ahUKEwi04smJqsDqAhU0IcUKHSslAL0Q6AEwCHoECAgQAQ#v=onepage&q=%22Cape%20Lankester%22&f=false Sailing Directions for Antarctica: Includes Islands South of Latitude 60°], P 251</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:8483 כף לנקסטר] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/20572 כף לנקסטר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=8111&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף לנקסטר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

הילרי
לנקסטר